OORWEEG WAT JY PLAAS – LASTER IN DIE ERA VAN SOSIALE MEDIA. | Rauch Gertenbach Attorneys
Die meerderheid van die publiek se aandag is nie meer gevestig op die tradisionele bronne van nuus, inligting en sosiale interaksie nie weens die ontwikkeling en kommersialisering van sosiale media in die afgelope dekade. Die gevolg is dat die meeste individue aktief deelneem op platforms soos Facebook, Instagram, Twitter of 'n magdom ander sosiale media produkte wat soortgelyke dienste aanbied. Indien nie, dink byvoorbeeld aan die vriendelike, plaaslike WhatsApp-groep wat tot voordeel en veiligheid van alle plaaslike wonings gestig is.
Die beskikbaarheid en gebruik van hierdie alternatiewe mediabronne moet natuurlik geprys word. Wat egter 'n probleem kan bied, is die gemak waarmee oorspronklike inhoud verder versprei en / of mee saamgestem kan word deur middel van kommentaar, "tagging" of verdere plasing, wat tot gevolg het dat die vangnet vir 'n laster-eis wyer is as wat tradisioneel die geval was.
Laster in die Suid-Afrikaanse reg is daarop gemik om 'n persoon se waardigheid en / of reputasie te beskerm. By die beoordeling van 'n laster eis sal ons Howe ondersoek instel na die aanwesigheid al dan nie van die volgende:
Is daar 'n gepubliseerde lasterlike verklaring oor die klaer gemaak?
In die verlede, voordat sosiale media hoofstroom geword het, was eise vir laster in die meeste gevalle beperk tot die bron van gepubliseerde uitsprake, aangesien dit meestal in gedrukte media sou verskyn. Sosiale media het hierdie landskap aansienlik verander, aangesien potensiële lasterlike uitsprake nou versprei en / of ondersteun kan word deur verskeie sekondêre verbruikers wat hulself dan ook blootstel aan potensiële optrede in hul persoonlike hoedanigheid of as deel van 'n spesifieke groep.
Om 'n boodskap van derdepartye te deel of daarvan te hou, kan as laster gesien word.
Waar u in 'n lasterlike boodskap ge-"tag" word en u uself nie verwyder of van die plasing distansieër nie, kan dit as lasterlik beskou word.
Selfs as 'n spesifieke individu se plasing in isolasie nie as lasterlik beskou kan word nie, kan verskeie plasings van verskillende individue as lasterlik beskou word wanneer dit as geheel oorweeg word.
Gegewe die uitbreiding van die vangnet vir laster-eise, spesifiek met betrekking tot individue of hulle die oorsprong van potensiële lasterlike verklarings is al dan nie, is dit opmerklik dat enige Grondwetlik gewaarborgde reg onderhewig is aan beperkings, insluitend die reg op Vryheid van Spraak. U word dus aangeraai om nie net u eie individuele sosiale media-plasings, maar ook die hele spoor van plasings rakende enige saak wat bespreek word, deeglik te oorweeg.
In u gretigheid om te verhoed dat u verband hou met lasterlike kommentaar op sosiale media wat van 'n derde party afkomstig is, moet u natuurlik nie nalaat om enige inhoud wat van uself afkomstig is, deeglik te oorweeg nie.
SUID-KAAP SAKENUUS EN VIDEO
Vir baie van ons is die voorreg om jou eie huis te besit, die begin van welvaartskepping en sekuriteit. Veral wanneer jy jou eerste woonhuis koop, kan die gedagte aan die proses en wat dit alles behels, baie intimiderend wees. Baie mense is onkundig oor terminologie wat gepaard gaan met die proses en die risiko's daaraan verbonde kan jou benoud maak. Jy handel immers met jou grootste bate.
Dit is dus baie belangrik dat jy so vroeg as moontlik met jou eiendomsprokureur skakel sodat hy jou breedvoerig oor die slaggate en prosesse kan inlig – verkieslik nog voordat jy besluit om 'n aanbod op eiendom te maak.
Skriftelike ooreenkomste kan slegs skriftelik by wyse van ooreenkoms tussen die partye na die tyd verander word en wysigings van die bepalings van 'n getekende ooreenkoms is nie afdwingbaar, tensy dit op skrif gestel en deur die partye onderteken is nie.
Dit is geen verskoning om na die tyd te sê dat jy nie geweet het wat jy teken of waarvoor jy jou inlaat nie. Gesels dus vooraf met jou prokureur voordat jy iets doen. What should I discuss in advance with my lawyer?
Sogenaamde "72 uur" klousules.
Meningsverskille oor wat presies 'n vaste aanhegting is.
Dis belangrik om vooraf te bepaal in wie se naam die eiendom geregistreer moet word. Jou huweliksgoedere bedeling sal bepalend hieroor wees, maar voorts het jy ook nog die keuse van bv. 'n familietrust of maatskappy waarin die eiendom oorgedra kan word. Hierdie keuses hou praktiese- en regsgevolge in. Doen dus vooraf jou huiswerk goed hieroor en raadpleeg jou rekenmeester oor die belastingimplikasies verbonde aan jou keuse.
'n Prokureur, wat in die registrasie van eiendomsoordragte spesialiseer, moet aangestel word om die proses te hanteer. Sulke prokureurs word akte- of transportbesorgers genoem. Oordrag van eienaarskap van vaste eiendom vanaf 'n eienaar na 'n koper, word formeel in die aktekantoor geregistreer. Eers sodra registrasie plaasgevind het, word die koper wettiglik die nuwe eienaar van die eiendom.